Ίδρυση Β΄ Λιμενικού Τμήματος του Κεντρικού Λιμεναρχείου Κέρκυρας. Καθορισμός της τοπικής και καθ ύλην αρμοδιότητάς του και τροποποίηση της περιφέρειας δικαιοδοσίας του Κεντρικού Λιμεναρχείου Κέρκυρας. Ιδρύεται στην περιφέρεια δικαιοδοσίας του Κεντρικού Λιμεναρχείου Κέρκυρας Β΄Λιμενικό Τμήμα. ΄Εδρα του ιδρυομένου Λιμενικού Τμήματος ορίζεται ο Λιμένας Ημερολιάς του Δήμου Κασσωπαίων Κέρκυρας και η περιφέρεια τοπικής δικαιοδοσίας, ορίζεται από του άκρου Δράστης μέχρι και του χωρίου Νησάκι της Νήσου Κέρκυρας και περιλαμβάνει τους λιμένες και όρμους με την κατά νόμο χερσαία ζώνη, τα παράλια γενικά με την αντίστοιχη χωρική θάλασσα. Η καθ ύλη αρμοδιότητα του Λιμενικού Τμήματος περιλαμβάνει: ΄Ολες τις αρμοδιότητες δικαστικής και διοικητικής αστυνόμευσης, που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρα 40,41,42,43,44,45,88,89,91 και 92 του ΝΔ 187/1973 «Περί Κώδικος Δημοσίου Ναυτικού Δικαίου» (Α΄261). Εξαιρούνται όλες οι διοικητικές πράξεις επιβολής προστίμου που εκδίδονται από το Κεντρικό Λιμεναρχείο Κέρκυρας. Την τήρηση Βιβλίου Εγγραφής Μικρών Σκαφών (Β.Ε.Μ.Σ.). Την έκδοση αδειών πλόων, αλιείας επαγγελματικών και ερασιτεχνικών σκαφών, την έκδοση ατομικών αδειών επαγγελματικής και ερασιτεχνικής αλιείας καθώς και την τήρηση Βιβλίων Μητρώων αυτών Τη Βεβαίωση Φαρικών Τελών και Υγειονομικών Δικαιωμάτων Τη βεβαίωση και είσπραξη Πλοηγικών Τελών Τη βεβαίωση και είσπραξη Λιμενικών Τελών Την είσπραξη υπέρ Ειδικού Κεφαλαίου Λιμενικής Αστυνομίας από διάθεση εντύπων και βεβαίωση Τελών Την έκδοση, αντικατάσταση και εξόφληση των ναυτολογίων των Ελληνικών Πλοίων, όπως ορίζεται κάθε φορά από τις ισχύουσες διατάξεις περί Ναυτικού Απομαχικού Ταμείου (ΝΑΤ), την διενέργεια μεταβολών στα πληρώματα και την θεώρηση των ναυτολογίων κατά τον κατάπλου και απόπλου των εν λόγω πλοίων. Τις διατυπώσεις κατάπλου και απόπλου πλοίων με ξένη σημαία. Τη σύνταξη δελτίων ναυτιλιακών πληροφοριών κατά τα ισχύοντα κάθε φορά Την παρακολούθηση των δρομολογίων των Ε/Γ πλοίων που προσεγγίζουν στην περιοχή δικαιοδοσίας του και την τήρηση στατιστικών στοιχείων που αφορούν την επιβατική κίνηση Την εφαρμογή των διατάξεων που αναφέρονται σε θέματα έρευνας και διάσωσης καθώς και πρόληψης ή καταστολής θαλάσσιας ρύπανσης Την εφαρμογή των οργανωτικών διαταγών και εγκυκλίων της αρμόδιας Διεύθυνσης του Υπουργείου Εμπορικής Ναυτιλίας, μετά την ένταξή του στα δίκτυα τηλεπικοινωνιών του Λιμενικού Σώματος. (ιγ)Την εκτέλεση κάθε άλλου καθήκοντος που θα ανατεθεί σ αυτό από το Υπουργείο Εμπορικής Ναυτιλίας. Ο Διοικητής του Λιμενικού Τμήματος αλληλογραφεί με τις Κρατικές Αρχές και ιδιώτες για θέματα αρμοδιότητάς του ως Προϊστάμενος Λιμεναρχείου Από την κατά την προηγούμενη παράγραφο αλληλογραφία εξαιρούνται τα έγγραφα που αφορούν θέματα γενικής φύσεως, η σύνταξη και η αποστολή των οποίων ενεργείται μέσω του Κεντρικού Λιμεναρχείου Κέρκυρας Το Β΄ Λιμενικό Τμήμα Κέρκυρας υπάγεται διοικητικά στο Κεντρικό Λιμεναρχείο Κέρκυρας αναφέρεται σ αυτό για κάθε υπόθεση της αρμοδιότητάς του και συμμορφώνεται με τις διαταγές του. Όταν δίδεται ειδική διαταγή αναφέρεται απ ευθείας στο ΥΕΝ και κοινοποιεί τις αναφορές του στην Προϊσταμένη Λιμενική Αρχή. Το Λιμενικό Τμήμα εξαρτάται οικονομικά από την Λιμενική Αρχή Κέρκυρας και οι σχετικές δαπάνες λειτουργίας του καταβάλλονται από την Παγία Προκαταβολή αυτής Η τοποθέτηση προσωπικού καθώς και η διάθεση πλωτών και χερσαίων επιχειρησιακών μέσων στο Λιμενικό Τμήμα γίνεται με Ημερήσιες Διαταγές του Κεντρικού Λιμενάρχη Κέρκυρας, εκτός εάν άλλως ήθελε διαταχθεί από το Υπουργείο Εμπορικής Ναυτιλίας Μετά την έναρξη λειτουργίας του Β΄Λιμενικού Τμήματος Κέρκυρας, η περιφέρεια δικαιοδοσίας του Κεντρικού Λιμεναρχείου Κέρκυρας, που καθορίσθηκε με το ΠΔ 141/1974 (52 Α), τροποποιείται και εκτείνεται από του χωρίου Νησάκι μέχρι και τις εκβολές του ποταμού Μεσογγής. Στον Υπουργό Εμπορικής Ναυτιλίας αναθέτουμε την δημοσίευση και εκτέλεση αυτού του Διατάγματος.